Salvia glutinosa

Salvia glutinosa er en flerårig urt i leppeblomstfamilien.

Den blir 40–100 cm høy med kjertelhår på stengel, blad og begerblad. Stenglene er opprette, og forgrenete eller enkle. Bladene er pil- eller hjerteformede, med stilk, tannete og lysegrønne. Blomstene er gule med rødbrune tegninger, 30–40 mm lange og har en mer eller mindre rett underleppe. Fruktbegrene er klebrige og fester seg på dyr og klesplagg slik at frøene spres.

Salvia glutinosa vokser i skogkanter og lysninger i skog, for det meste på kalkholdig jord og i høyereliggende strøk, 350–1800 moh. Den er vanlig i Sør- og Mellom-Europa vest til Spania og øst til Russland, og den finnes også i Anatolia, Transkaukasia og nordlige Iran.

Galleri

Litteratur

Eksterne lenker 
 

Salvieslekta
Planter formelt beskrevet i 1753
Planter formelt beskrevet av Carl von Linné